  Майя Бывальцева Ува ёросысь Красной черкогуртын выль хоккей коробка пуктӥзы. Сыӵе луонлык нылпи хоккеез азинтонъя «Добрый лёд» ӵектос улсын ӟечлэсьтон фондысь грант утыса кылдӥз. Со сярысь ёрослэн «ВКонтакте» мерлыко вотэсысь огиназ ивортӥзы. Ӵектос улсын черкогурт 900 сюрес манетлэсь трос коньдон утӥз. 250 сюрс манетлэсь трос калык но спонсоръёс люказы. Красной черкогуртын пластик бортъёсын хоккей коробка, учкисьёслы трибунаос, запасын пукись шудӥсьёслы ӟус пуктӥзы. Со сяна, лымы утялтӥсь машина но йӧ кисьтыны мотопомпа басьтӥзы. Ӵошатсконъёс но фестивальёс ортчытъяны вань луонлыкъёс кылдытэмын. Катокез 26-тӥ толсуре сӥё-дано усьтыны малпало Ватсалом, Тимченкоослэн ӟечлэсьтон фондэнызы юрттэмен радъям «Добрый лёд» вожвылъяськон пичи каръёсын но гурт интывылъёсын нылпи хоккеез азинтонъя кичӧлтонъёслы юрттон вылысь 2013-тӥ арысен ортчытъяське. Туэ конкурсэ Россилэн 28 улосвылъёсысьтыз 86 куриськонъёс вуизы. Удмуртия тужгес трос куриськонъёс Приволжск федерал округысь вуизы – 40, со пӧлысь 21-зэ Удмуртия ыстӥз.    Тодэ вайытом, Вавож ёросысь Нюрдор-Котья черкогуртын 2021-тӥ арын Спортъя элькун тол гурт шудонъёсты ортчытон понна куас база но куасэн но роллеръёсын ворттылыны трасса лэсьто.  Тегъёс: Спорт Ува Хоккей нылпиос Удмуртия грантъёс  